с работен обем на двигателя > 125 cm3
 Един или два от тип, одобрен в съответствие с:
 а)
 клас D или Е от Правило No 113 на ИКЕ на ООН;
 б)
 Правило No 112 на ИКЕ на ООН;
 в)
 Правило No 1 на ИКЕ на ООН;
 г)
 Правило No 8 на ИКЕ на ООН;
 д)
 Правило No 20 на ИКЕ на ООН;
 е)
 Правило No 72 на ИКЕ на ООН;
 ж)
 Правило No 98 на ИКЕ на ООН;
 з)
 клас A, B, D, DS или ES от Правило No 149 на ИКЕ на ООН;
 Два от тип, одобрен в съответствие с:
 и)
 клас С от Правило No 113 на ИКЕ на ООН;
 й)
 клас CS от Правило No 149 на ИКЕ на ООН.
 6.2.2. Монтажна схема
 Няма специални изисквания
 6.2.3. Местоположение
 6.2.3.1. По широчина:
 6.2.3.1.1. Независим фар за къса светлина може да се монтира над друга предна светлина, под нея, или от едната или другата ѝ страна; ако тези светлини са една над друга, базовият център на фара, генериращ основната къса светлина, трябва да е разположен в средната надлъжна равнина на превозното средство; ако светлините са една до друга, техните базови центрове трябва да са симетрични спрямо средната надлъжна равнина на превозното средство,
 6.2.3.1.2. Фар, който излъчва основната къса светлина, взаимно вграден с друга предна светлина, трябва да е монтиран така, че неговият базов център да е разположен в средната надлъжна равнина на превозното средство. Когато обаче превозното средство е оборудвано и с независим фар за дълга светлина или с фар за дълга светлина, взаимно вграден с предна габаритна светлина, разположен до фара, излъчващ основната къса светлина, техните базови центрове трябва да са симетрични по отношение на средната надлъжна равнина на превозното средство.
 6.2.3.1.3. Два фара, които излъчват основната къса светлина, от които единият или и двата са взаимно вградени с друга предна светлина, трябва да са монтирани така, че техните базови центрове да са симетрични спрямо средната надлъжна равнина на превозното средство.
 6.2.3.1.4. Ако е монтиран допълнителен светлинен модул (или модули), който осигурява осветяване с променлив ъгъл в завой, чийто тип е одобрен като част от къса светлина в съответствие с Правило No 113 на ИКЕ на ООН или Правило No 149 на ИКЕ на ООН, той трябва да е монтиран при следните условия:
 при двойка/и допълнителни осветителни модули, те трябва да се монтират така, че базовият/те им център/ове да бъде/бъдат симетричен/ни по отношение на средната надлъжна равнина на превозното средство.
 При единичен допълнителен светлинен модул, неговият базов център трябва да съвпада със средната надлъжна равнина на превозното средство.
 6.2.3.2. По височина: минимум на 500 mm и максимум на 1200 mm над земната повърхност.
 6.2.3.3. По дължина: в предната част на превозното средство. Това изискване се смята за изпълнено, ако излъчваната светлина не причинява неудобства на водача нито пряко, нито косвено посредством огледалата за обратно виждане и/или други отразяващи повърхности на превозното средство.
 6.2.3.4. При два фара, излъчващи основната къса светлина, разстоянието между краищата на осветителните им повърхности не трябва да е по-голямо от 200 mm.
 6.2.4. Геометрична видимост
